b'\n_START_ARTICLE_\nDeklica za ogledalom\n_START_SECTION_\nO avtorju\n_START_PARAGRAPH_\nDim Zupan se je rodil 19.2.1946 v Ljubljani, kjer \xc5\xbeivi in ustvarja, ima status samostojnega kulturnega delavca. Napisal je \xc5\xbee ve\xc4\x8d kot 20 knjig, ve\xc4\x8dina izmed njih sodi v mladinsko in otro\xc5\xa1ko knji\xc5\xbeevnost. Poleg sve\xc5\xbee tematike ga odlikuje kar se da izviren pripovedni slog ter poseben odnos do otrok in mladine. Po njegovem so otroci majhni odrasli, ki jim sicer manjkajo izku\xc5\xa1nje, vendar meni, da so sposobni dojemati zapletene strani \xc5\xbeivljenja. Zupan je dokon\xc4\x8dal \xc5\xa1tudija prava, a ima od leta 1992 status svobodnega kulturnega delavca \xe2\x80\x93 pisatelja. \xc5\xbde njegov o\xc4\x8de, Vitomil Zupan, je bil znan pisatelj. Ko je za\xc4\x8del pisati, je sodeloval z Manco Ko\xc5\xa1ir, kateri je dal prebrati delo Prvi dan Drekca Pekca in Pukca Smukca. Le ta je bila nad delom navdu\xc5\xa1ena. Ko je dopolnil delo, je knjigo Trije dnevi Drekca Pekca in Pukca Smukca izdala Mladinska knjiga. Knjigi Trnovska mafija in Trnovska mafija drugi\xc4\x8d sta iz\xc5\xa1li leta 1992 in 1997, obe sta posve\xc4\x8deni h\xc4\x8derki Maji. Nastala je tudi tretja knjiga, Trnovska mafija \xe2\x80\x93 v tretje gre rado (2003). Zadnjo skupino Zupanovega ustvarjanja tvorijo \xc5\xa1tiri knjige kratkih zgodb: Ma\xc5\xa1\xc4\x8devanje stra\xc5\xa1ne juhice (1997), Maja \xc5\xbee ve (2002), Najbolj\xc5\xa1a flinta je dobra finta (2002) in Osica Maja (2004).\n_START_SECTION_\nInterpretacija besedila\n_START_PARAGRAPH_\nDeklica Maja je imela so\xc5\xa1olko, ki je dobila bratca, kateremu je sama izbrala ime. Tudi Maja si je po tem dogodku \xc5\xbeelela imeti bratca, vendar sta star\xc5\xa1a njeno \xc5\xbeeljo prelo\xc5\xbeila na nedolo\xc4\x8den \xc4\x8das. Maja je bila stra\xc5\xa1no razo\xc4\x8darana. Zve\xc4\x8der se je pogledala v ogledalo, okoli vratu je imela obe\xc5\xa1en list z napisom MAJA. V ogledalu je zagledala deklico, ki je bila na las podobna njej sami, le da je njej pisalo na listu AJAM. Spoprijateljili sta se in se odlo\xc4\x8dili, da bosta onidve sestrici. Kar naenkrat si Maja ni ve\xc4\x8d tako mo\xc4\x8dno \xc5\xbeelela bratca. Star\xc5\xa1i so bili zaskrbljeni, peljali so jo k zdravniku, vendar ni pomagalo, Maja ni izdala skrivnosti o sestrici AJAM. Tako je trajalo nekaj dni, da je Maja cele dneve pre\xc5\xbeivela v svoji sobi in se pogovarjala skozi ogledalo s svojo podobo. Vseeno sta bila na koncu uspe\xc5\xa1nej\xc5\xa1a star\xc5\xa1a, ki sta jo uspela prepri\xc4\x8dati, da jima je povedala za skrivnost. Tudi onedva sta ji zaupala, da pri\xc4\x8dakujeta nara\xc5\xa1\xc4\x8daj in tako bo Maja dobila dru\xc5\xbebo.\n_START_SECTION_\nViri in literatura\n_START_PARAGRAPH_\nZupan, Dim. Deklica za ogledalom, Revija Galeb, \xc4\x8cedad 2007'